smcproject/ml-wiki-sentences huggingface dataset:
ശാസ്ത്രീയ ലൈംഗികതാ വിദ്യാഭ്യാസം ലഭിക്കുന്നത് വഴി ലൈംഗിക ബന്ധത്തിലേർപ്പെടുന്ന കുറഞ്ഞപ്രായം ദേശീയ ശരാശരിയേക്കാൾ മാറുന്നില്ലെന്നാണ് ഫിൻലൻഡിലേയും എസ്റ്റോണിയയിലേയും മറ്റ് ലോക രാജ്യങ്ങളിലേയും പഠനങ്ങൾ പറയുന്നത്.
മാത്രവുമല്ല കൂടുതൽ ഉത്തരവാദിത്വമുള്ള ലൈംഗിക ബന്ധങ്ങൾ ഉണ്ടാവുകയും ചെയ്യുന്നു.
കുട്ടികളുടെ 'നിഷ്കളങ്കത്വം' ഇല്ലാതാവുന്നു.
ശരിയായ അറിവ് ഒരു കുട്ടിയുടേയും 'നിഷ്കളങ്കത്വം' ഇല്ലാതാക്കില്ല.
എന്ന് മാത്രവുമല്ല, മനുഷ്യ ബന്ധങ്ങളെക്കുറിച്ച് വ്യക്തമായി അറിയുന്ന ഒരു കുഞ്ഞിന് അവരോട് ശരിയല്ലാത്ത രീതിയിൽ പെരുമാറുന്നവരെ മനസ്സിലാക്കാനാവും.
അപകടകരമായ സാഹചര്യങ്ങളും തിരിച്ചറിയാനാകും.
അത്തരം സാഹചര്യങ്ങളെ എങ്ങിനെ കൈകാര്യം ചെയ്യണമെന്നും അവർ പഠിച്ചിട്ടുണ്ടാകും.
ലൈംഗികതാ വിദ്യഭ്യാസം ഞങ്ങളുടെ സംസ്ക്കാരത്തിനും മതത്തിനും ചേരാത്തതാണ്.
ലൈംഗികതാ വിദ്യാഭ്യാസം ഓരോ രാജ്യത്തേയും മത-സാംസ്ക്കാരിക യാഥാർത്ഥ്യങ്ങൾക്കനുസരിച്ച് ശാസ്ത്ര തത്വങ്ങൾ വളച്ചൊടിക്കാതെ  അവതരണത്തിൽ മാറ്റങ്ങളുണ്ടാക്കി നടപ്പിലാക്കാവുന്നതാണ്.
ലൈംഗികതാ വിദ്യഭ്യാസത്തിന് മറ്റ് വിഷയങ്ങളേക്കാൾ കുറവ് പ്രാധാന്യം കൊടുത്താൽ മതി.
മറ്റു വിഷയങ്ങളുടെ അത്ര തന്നെയോ അതിലും കൂടുതലോ പ്രാധാന്യം ലൈംഗികതാ വിദ്യാഭ്യാസത്തിനുണ്ട്.
മറ്റ് വിഷയങ്ങൾ അറിവിനെക്കുറിച്ച് സംസാരിക്കുമ്പോൾ ഈ വിഷയം നിങ്ങളുടെ ജീവിതത്തെക്കുറിച്ചും ബന്ധങ്ങളെക്കുറിച്ചുമൊക്കെയാണ് സംസാരിക്കുന്നത്.
തന്നെതന്നെയും മറ്റുള്ളവരെയും ബഹുമാനത്തോടെ കാണുന്നതും എല്ലാ അർത്ഥത്തിലും ആരോഗ്യകരമായ മനുഷ്യബന്ധങ്ങൾ ഉണ്ടായിവരുന്നതും ഒരു സമൂഹത്തിന്റെ നിലനിൽപ്പിന് എത്ര അനിവാര്യമാണെന്നത് നമുക്ക് ചിന്തിക്കാവുന്നതല്ലേയുള്ളൂ.
കുട്ടികൾ ലൈംഗികതയെപ്പറ്റി സംസാരിക്കും.
അത്തരം മാധ്യമങ്ങളിലേക്ക് ആകർഷിക്കപ്പെടും.
ആര് പറഞ്ഞ് കൊടുത്താലും ഇല്ലെങ്കിലും കുട്ടികൾ ഇതേപ്പറ്റി സംസാരിക്കുകയും തെറ്റായ ധാരാളം അറിവുകൾ സുഹൃത്ത് വലയത്തിൽ നിന്നും മാധ്യമങ്ങളിൽ നിന്നും അവർക്ക് ലഭിക്കുകയും ചെയ്യുന്നുണ്ട്.
അതുകൊണ്ടാണ് ശരിയായ അറിവുകൾ ഇത്രത്തോളം അനിവാര്യമാവുന്നത്.
പ്രായത്തിനനുസരിച്ചാണ് ഈ അറിവുകൾ പങ്കുവക്കുക.
ഉദ്ദാഹരണത്തിന് 4 മുതൽ 6 വയസ്സുവരെയുള്ള കുട്ടികളോട് സൗഹൃദം, മനുഷ്യവികാരങ്ങൾ, ശരീരഭാഗങ്ങൾ, മനുഷ്യബന്ധങ്ങൾ ഇങ്ങനെ പറഞ്ഞ് തുടങ്ങി ഈ അടിത്തറക്ക് മുകളിലാണ് പ്രായമാകുന്നതിനനുസരിച്ച് ശരീരത്തിലെ മാറ്റങ്ങളെപ്പറ്റിയും ലൈംഗികതയെപ്പറ്റിയും പറഞ്ഞുകൊടുക്കുന്നത്.
മാറ്റങ്ങൾ ഒറ്റയടിക്ക് സംഭവിക്കുകയല്ല ഒരുപാട് വർഷങ്ങളെടുത്ത് പതിയെയുണ്ടാവുന്നതാണ്.
കപട സാദാചാരബോധവും, മതങ്ങളുടെയും സാമൂഹിക വ്യവസ്ഥതയുടെയും സ്വാധീനവും മൂലം ഇന്നും പല രാജ്യങ്ങളിലും കുട്ടികൾക്ക് ശാസ്ത്രീയമായ ലൈംഗികത വിദ്യാഭ്യാസം ലഭിക്കുന്നില്ല.
പക്ഷേ എല്ലാവരും‌ മാറി ചിന്തിക്കേണ്ട സമയമായിരിക്കുന്നു.
നമ്മുടെ അധികാരികളുടെയും സമൂഹത്തെയും നമ്മൾ ബോധവൽക്കരിക്കേണ്ടതുണ്ട് .
എന്തൊക്കെ ഉൾപ്പെടുന്നു
ഇതിൽ 8 ആശയങ്ങളാണ് പ്രധാനമായും ചർച്ച ചെയ്യുക
* ലിംഗഭേദം (ജെന്റർ) എന്താണെന്ന് മനസിലാക്കുക.
* ലൈംഗിക അതിക്രമങ്ങൾ, ബലാത്സംഗം , ചൂഷണം, സുരക്ഷ, നിയമ ബോധവൽക്കരണം.
ഉദാ: ലിംഗം , യോനി , ഗർഭപാത്രം , വൃഷണം തുടങ്ങിയ ജനനേന്ദ്രിയങ്ങൾ, ആർത്തവം , ആർത്തവവിരാമം തുടങ്ങിയവ.
* ലൈംഗിക- പ്രത്യുല്പാദന ആരോഗ്യം, കുടുംബാസൂത്രണം , ഗർഭനിരോധന  രീതികൾ പ്രത്യേകിച്ച് കോണ്ടം , ഗർഭം , ഗർഭകാലവും പോഷകാഹാരവും , പ്രസവം , ഗർഭഛിദ്രം , ലൈംഗികബന്ധത്തിലൂടെ പകരുന്ന രോഗങ്ങൾ , എയ്‌ഡ്‌സ്‌ തുടങ്ങിയവ
* ലൈംഗികത , ലൈംഗികപരമായ പെരുമാറ്റങ്ങൾ
മറ്റൊരു തരത്തിൽ ലൈംഗികവും പ്രത്യുത്പാദനപരവുമായ ആരോഗ്യവും അവകാശങ്ങളും (Sexual and Reproductive Health Rights ), ലൈംഗിക ചായ്‌വ് (Sexual Orientation), ലൈംഗിക രോഗങ്ങളും (STDs) പ്രധിരോധ മാർഗങ്ങളും, പ്രണയം, സ്ത്രീകളുടെയും കൗമാരക്കാരുടെയും പ്രശ്നങ്ങൾ, ലൈംഗികന്യൂനപക്ഷങ്ങളുടെ പ്രത്യേകതകളും അവകാശങ്ങളും (LGBTIA Rights), സുരക്ഷിത ലൈംഗികബന്ധം (Safe Sex), ലൈംഗിക സംയമനം, ബന്ധങ്ങൾ, ലൈംഗികബന്ധത്തിനുള്ള സമ്മതം (Consent), ലൈംഗിക-മാനസിക പ്രശ്നങ്ങൾ, ലൈംഗിക കുറ്റകൃത്യങ്ങളും അവയെ ചെറുക്കാനുള്ള മാർഗങ്ങളും നിയമവും, ലിംഗനീതി, അലൈംഗികത (Asexuality), ബന്ധങ്ങൾ തുടങ്ങിയ മനുഷ്യ ലൈംഗികതയുമായി ബന്ധപ്പെട്ട അനവധി പ്രശ്നങ്ങൾ ഈ വിഭാഗത്തിന്റെ പരിധിയിൽ വരുന്നു ( At secondary school relationships and sex education covers content on a wider range of key topics including consent, sexual exploitation, online abuse, grooming, coercion, harassment, rape, domestic abuse, forced marriage, honour-based violence and FGM, and how these can affect current and future relationships).
ലൈംഗിക വിദ്യാഭ്യാസത്തിന്റെ പ്രാധാന്യം
അനാവശ്യ ഗർഭധാരണവും എയിഡ്സ്, ഹെർപ്പിസ്, ഹെപ്പറ്റൈറ്റിസ് ബി തുടങ്ങിയ ലൈംഗിക രോഗങ്ങളുടെ വ്യാപനം തടയാനും, ശരിയായ കുടുംബാസൂത്രണ മാർഗങ്ങൾ തിരഞ്ഞെടുക്കാനും ജനസംഖ്യ നിയന്ത്രിക്കാനും ബന്ധങ്ങളും ലൈംഗികാരോഗ്യത്തെയും പറ്റിയുള്ള വിദ്യാഭ്യാസം സഹായകരമായി കണക്കാക്കപ്പെടുന്നു.
പ്രായത്തിന് യോജിച്ച രീതിയിൽ ശാസ്ത്രീയമായ ലൈംഗിക വിദ്യാഭ്യാസം നൽകുന്നത് വഴി കുട്ടികൾക്ക് ലൈംഗിക ചൂഷണങ്ങളെ തിരിച്ചറിയുവാനും, കൗമാരക്കാരിൽ ശാരീരികവും മാനസികവുമായ മാറ്റങ്ങളെ മനസ്സിലാക്കുവാനും,  സഹായകരമാണ് എന്ന്  വിദഗ്ദ്ധർ അഭിപ്രായപ്പെടുന്നു.
ലിംഗസമത്വത്തിൽ ഊന്നിയ ശാസ്ത്രീയ  ബോധവൽക്കരണത്താൽ ബലാത്സംഗം മുതലായ കുറ്റകൃത്യങ്ങളും, ദാമ്പത്യകലഹങ്ങളും, ബാലപീഡനങ്ങളും ഒരു പരിധിവരെ നിയന്ത്രിക്കാൻ സഹായിക്കും എന്ന് പഠനങ്ങൾ ചൂണ്ടികാട്ടുന്നു.
ദമ്പതികൾക്ക് ശാസ്ത്രീയമായ ലൈംഗിക വിദ്യാഭ്യാസം കൊടുക്കുക വഴി സന്തോഷകരമായ ലൈംഗിക ജീവിതം നയിക്കാൻ സാധിക്കുന്നു.
ഇത് തൃപ്തികരമായ ദാമ്പത്യ ജീവിതത്തിന് ഒരു പ്രധാന ഘടകമാണ്.
വിവാഹപൂർവ കൗൺസിലിംഗ് , വിവാഹ ശേഷമുള്ള കൗൺസിലിംഗ് തുടങ്ങിയവ ഇതിന് ഉദാഹരണമാണ്.
ലൈംഗിക ബന്ധത്തിനുള്ള സമ്മതം
ഏതൊരു ലൈംഗികമായ ഇടപെടലിലും പങ്കാളിയുടെ അനുമതി (Sexual Consent) വളരെ പ്രധാനമാണ്.
അത് ബലം പ്രയോഗിച്ചോ നിർബന്ധിച്ചോ അധികാരം ഉപയോഗിച്ചോ പ്രലോഭിപ്പിച്ചോ നേടിയെടുക്കേണ്ട ഒന്നല്ല.
ലൈംഗിക ബന്ധത്തിൽ ഏർപ്പെടുന്നതിനിടെ പങ്കാളികളിൽ ആരെങ്കിലും ഇത് തുടരുന്നതിൽ താൽപര്യമില്ലെന്ന് പറഞ്ഞാൽ അത് മുഖവിലയ്‌ക്കെടുക്കണം.
വിവിധ പൊസിഷനുകൾ ചെയ്യുമ്പോൾ അത് നിങ്ങളുടെ പങ്കാളിക്ക് കൂടി തൃപ്തി നൽകുന്നതാണോ എന്ന് ചോദിക്കണം.
കുട്ടികളുമായി മുതിർന്ന വ്യക്തികൾ നടത്തുന്ന ലൈംഗികബന്ധം അഥവാ പിഡോഫിലിയ (Pedophilia), ഉഭയ സമ്മതത്തോടെയല്ലാതെയുള്ള പീഡനവും ബലാത്സംഗത്തിന്റെ പരിധിയിൽ പെടുന്ന ഒന്നാണ്.
പല രാജ്യങ്ങളിലും ഇവ കടുത്ത കുറ്റകൃത്യങ്ങളാണ്.
ലൈംഗികബന്ധത്തിന് വ്യക്തിയുടെ സമ്മതം അതി പ്രധാനമാണ്.
ഗർഭനിരോധന മാർഗങ്ങൾ ഉപയോഗിക്കാൻ ഉദ്ദേശിക്കുന്നുണ്ടെങ്കിൽ അത്, വദനസുരതം പോലെയുള്ള വിവിധ രീതികൾ എന്നിവയെല്ലാം പങ്കാളിയുമായി കൃത്യമായ ധാരണയിൽ എത്തേണ്ടത് ആവശ്യമാണ്.
മുതിർന്ന വ്യക്തി കുട്ടികളുമായി നടത്തുന്ന ലൈംഗികബന്ധം ചൂഷണമാണെന്നും, ഇതവർക്ക് ശാരീരിക മാനസിക ബുദ്ധിമുട്ടുകൾ ഉണ്ടാക്കുമെന്നും, കുട്ടികളുടെ സമ്മതം മൂല്യവത്തല്ലെന്നും വിദഗ്ദ്ധർ ചൂണ്ടിക്കാട്ടുന്നു.
അതിനാൽ തന്നെ 'പെടോഫിലിയ' എന്ന മനസ്സികാവസ്ഥയുള്ളവർ നടത്തുന്ന ബാലലൈംഗികപീഡനം കുറ്റകൃത്യമാണ്.
പ്രായപൂർത്തിയാകാത്ത പെൺകുട്ടികൾ ഗർഭിണി ആകുന്നത് അമ്മയുടെയും കുഞ്ഞിന്റെയും ആരോഗ്യത്തെ അതീവ ഗുരുതരമായി ബാധിക്കാറുണ്ട്.
വർധിച്ച മാതൃശിശുമരണനിരക്ക് കൗമാര ഗർഭധാരണത്തിന്റെ ഒരു പ്രധാന ദൂഷ്യഫലമാണെന്ന് ലോകാരോഗ്യ സംഘടന വ്യക്തമാക്കുന്നു.
പ്രശ്നങ്ങൾ ഒഴിവാക്കാൻ പല വികസിത രാജ്യങ്ങളിലും പ്രായത്തിന് അനുസരിച്ചു ശാസ്ത്രീയമായ ലൈംഗികാരോഗ്യ വിദ്യാഭ്യാസം സ്കൂൾതലം മുതൽക്കേ നൽകി വരുന്നുണ്ട്.
പല വികസിത രാജ്യങ്ങളിൽ നേരിട്ടും ഓൺലൈൻ വഴിയും മികച്ച രീതിയിൽ ബന്ധങ്ങളെയും ലൈംഗികാരോഗ്യത്തെയും പറ്റി വിദ്യാഭ്യാസവും ബോധവൽക്കരണവും നടപ്പാക്കിയിട്ടുണ്ട്.
പ്രായത്തിന് യോജിച്ച രീതിയിൽ ഘട്ടഘട്ടമായാണ് ഇത് നടപ്പിലാക്കുന്നത്.
അധ്യാപകരെ കൂടാതെ സെക്സ് തെറാപ്പിസ്റ്റ്, സെക്സോളജിസ്റ്റ്, സ്കൂൾ ഹെൽത്ത്‌ നഴ്‌സ്‌, സ്കൂൾ കൗൺസിലർ, ഡോക്ടർമാർ, മറ്റ് ആരോഗ്യപ്രവർത്തകർ എന്നിവരും ഇതിൽ പങ്കാളികളാകുന്നു.
യൂറോപ്യൻ രാജ്യങ്ങളിൽ ബന്ധങ്ങളും ആരോഗ്യലൈംഗിക വിദ്യാഭ്യാസവും എന്ന ശാസ്ത്രീയമായ വിദ്യാഭ്യാസ പദ്ധതി നിലവിലുണ്ട്.
ഇത് അവിടങ്ങളിൽ കൗമാര ഗർഭധാരണം, ലൈംഗികബന്ധത്തിലൂടെ പകരുന്ന രോഗാണുബാധകൾ, ലൈംഗിക അതിക്രമങ്ങൾ, പീഡനങ്ങൾ എന്നിവയുടെ തോത് കുറയാൻ ഇടയാക്കിയിട്ടുണ്ട്; മാത്രമല്ല ലൈംഗിക അതിക്രമങ്ങളോ മറ്റോ ഉണ്ടായാൽ ഇവ ചെറുക്കുവാനും അധികൃതരെ അറിയിക്കാനും ഇതവരെ പ്രാപ്തരാക്കുന്നു.
അമേരിക്കൻ ഐക്യനാടുകൾ പോലെയുള്ള ചില മുൻനിര രാജ്യങ്ങളിൽ ഇത് പഠിക്കണോ വേണ്ടയോ എന്ന് കുട്ടിക്കോ രക്ഷിതാവിനോ തീരുമാനിക്കാം.
ഇതിൽ പങ്കെടുക്കാൻ എല്ലാവരെയും അവർ നിർബന്ധിക്കുന്നില്ല.
അതിനാൽ ഇത്തരം വിദ്യാഭ്യാസത്തിനു അവിടെ എതിർപ്പു കുറവാണ് അല്ലെങ്കിൽ എതിർപ്പിനെ മറികടക്കാൻ സാധിച്ചു എന്ന് പറയാം.
നിരവധി യൂറോപ്യൻ രാജ്യങ്ങളിലെ പഠനങ്ങൾ തെളിയിക്കുന്നത് രാജ്യവ്യാപകമായി ലൈംഗികതാ വിദ്യാഭ്യാസം നടപ്പിലാക്കുന്നത് വഴി കൗമാര ഗർഭധാരണനിരക്കും, ഗർഭച്ഛിദ്രനിരക്കും, ലൈംഗിക രോഗനിരക്കും, എയ്ഡ്സ് അണുബാധയും 15-24 വയസ്സിനുള്ളിലുള്ളവരിൽ കുറക്കാനാകുന്നുവെന്നാണ്.
ജീവിതത്തിലെയും ബന്ധങ്ങളിലെയും പ്രശ്നങ്ങൾ നേരിടാനുള്ള കഴിവും ആത്മവിശ്വാസവും കൂടുകയും ചെയ്യുന്നു.
അങ്ങനെ കൂടുതൽ അർത്ഥവത്തായ മനുഷ്യബന്ധങ്ങളുണ്ടാകുന്നു.
ലിംഗസമത്വം വഴി കഷ്ടപ്പെടുന്ന ലൈംഗിക ന്യൂനപക്ഷങ്ങളേയും സ്ത്രീകളേയും കൂടുതൽ ശക്തിപ്പെടുത്താനും സമൂഹം തയ്യാറാക്കി വച്ചിരിക്കുന്ന ആൺബോധങ്ങൾ തൃപ്തിപ്പെടുത്തലല്ല ജീവിതമെന്ന് ആൺകുട്ടികളെ പഠിപ്പിക്കാനും ലൈംഗിക വിദ്യാഭ്യാസം വഴി സാധിക്കും.
പരസ്പരം സ്നേഹിക്കുന്നതിനുപുറമേ പരസ്പര ബഹുമാനമുള്ള (Consensual) മനുഷ്യ ബന്ധങ്ങളുണ്ടായിവരും .
കുട്ടികൾക്ക് മാത്രമല്ല മുതിർന്നവർക്കും ബന്ധങ്ങളെയും ലൈംഗികാരോഗ്യത്തെയും പറ്റിയുള്ള വിദ്യാഭ്യാസം ഏറെ അത്യാവശ്യമാണ്.
ആരോഗ്യകരവും തൃപ്തികരവുമായ ലൈംഗിക ജീവിതം നയിക്കേണ്ടതിന്റെ പ്രാധാന്യം, ലിംഗം , യോനി , ആർത്തവം , ആർത്തവചക്രവും സുരക്ഷിതകാലവും , ആർത്തവവിരാമം , ആർത്തവ വിരാമവുമായി ബന്ധപ്പെട്ട പ്രശ്നങ്ങൾ, പ്രായമാകുമ്പോൾ ശരീരത്തിൽ ഉണ്ടാകുന്ന മാറ്റങ്ങൾ, യോനീസങ്കോചം അഥവാ വാജിനിസ്മസ്, യോനീ വരൾച്ച , ഉദ്ധാരണശേഷിക്കുറവ് , വേദനാജനകമായ ലൈംഗികബന്ധം തുടങ്ങിയ പ്രധാനപ്പെട്ട ലൈംഗിക പ്രശ്നങ്ങൾ, വാർദ്ധക്യത്തിലെ ലൈംഗികത , ബാഹ്യകേളി അഥവാ ഫോർപ്ലേ, പീഡന ശ്രമങ്ങളെ തിരിച്ചറിയാനും തടയാനുമുള്ള ബോധവൽക്കരണം, സുരക്ഷിതമല്ലാത്ത ലൈംഗികബന്ധത്തിലൂടെ പകരുന്ന രോഗങ്ങൾ , അവയുടെ പകർച്ച തടയാനുള്ള അറിവുകൾ, കുടുംബാസൂത്രണം , കോണ്ടം ഉൾപ്പെടെയുള്ള ഗർഭനിരോധന മാർഗങ്ങൾ , ലൂബ്രിക്കന്റ് ജെല്ലി , ബന്ധങ്ങളിലെ സുരക്ഷിതത്വം തുടങ്ങിയവ ഇതിൽ ഉൾപ്പെടുന്നു.
ഓൺലൈൻ ലൈംഗികാരോഗ്യ വിദ്യാഭ്യാസം
ഇത് താരതമ്യേനെ ചിലവ് കുറഞ്ഞതും, സമയലാഭം ഉള്ളതും, സുതാര്യവും ആണ് എന്നതാണ്  പ്രത്യേകത.
ഭാവിയിൽ ഓൺലൈൻ വിദ്യാഭ്യാസ രീതി കൂടുതലായി ഉടലെടുക്കുവാൻ സാധ്യതയുണ്ട്.
കുട്ടികൾക്കും, കൗമാരക്കാർക്കും, ചിലപ്പോൾ മുതിർന്നവർക്കും വേണ്ടി വളരെ വേഗത്തിൽ ലൈംഗിക വിദ്യാഭ്യാസം നൽകുവാൻ സാധിക്കും.
പല വിദേശ രാജ്യങ്ങളിലും ഈ രീതി കാണാകുന്നതാണ്.
ഇന്ന്‌ പല സർക്കാരുകളും, വിദഗ്ദരും, ഡോക്ടർമാരും, മനഃശാസ്ത്രജ്ഞരും, ആരോഗ്യ പ്രവർത്തകരും, ആശുപത്രികളും, സംഘടനകളും, സ്കൂളുകളും, കോളേജുകളും, സ്ഥാപനങ്ങളും മറ്റും ഇത്തരത്തിൽ വിദ്യാഭ്യാസവും കോഴ്സുകളും മറ്റും നൽകി വരുന്നുണ്ട്.
ശാസ്ത്രീയമായ വിവരം നൽകുന്ന പല അപ്പുകളും, വെബ്സൈറ്റുകളും ഇത്തരം സേവനം നൽകി വരുന്നുണ്ട്.
സോഷ്യൽ മീഡിയ വഴിയും ഇത്തരം ബോധവൽക്കരണം നടക്കാറുണ്ട്.
പല രാജ്യങ്ങളിലും സർക്കാർ സംവിധാനങ്ങളുടെ ഭാഗമായ ആരോഗ്യവകുപ്പ്, വനിതാ  വികസന വകുപ്പ്, സാമൂഹിക നീതി വകുപ്പ്, കുട്ടികളുടെ വകുപ്പ്, വിദ്യാഭ്യാസ വകുപ്പ് പോലെയുള്ള സേവന ദാതാക്കൾ ഓൺലൈൻ ആയി അവരുടെ വെബ്സൈറ്റുകൾ വഴിയും അല്ലാതെയും ലൈംഗികതയും ബന്ധങ്ങളുമായും ബന്ധപ്പെട്ട് ശാസ്ത്രീയമായ ബോധവൽക്കരണം നടത്തി വരുന്നുണ്ട് .
ഈ വിഷയത്തിൽ വിദഗ്ദ പരിശീലനം സിദ്ധിച്ച സെക്സോളജിസ്റ്റ്, സെക്സ് തെറാപ്പിസ്റ്റ് തുടങ്ങിയ ലൈംഗികാരോഗ്യ വിദഗ്ദർ ഇന്ത്യയിൽ പൊതുവേ കുറവാണ്.
ശാസ്ത്രീയ പരിശീലനം ലഭിച്ച ഡോക്ടർമാർ, മാനസികാരോഗ്യ വിദഗ്ദർ, നഴ്സുമാർ, ഹെൽത്ത്‌ ഇൻസ്‌പെക്ടർമാർ, ഫാർമസിസ്റ്റുമാർ, പബ്ലിക് ഹെൽത്ത്‌ പ്രൊഫഷണൽസ്, മെഡിക്കൽ സോഷ്യൽ വർക്കർമാർ തുടങ്ങിയ ആരോഗ്യ പ്രവർത്തകർ, അദ്ധ്യാപകർ തുടങ്ങിയവർ ബന്ധങ്ങളെയും ലൈംഗികാരോഗ്യത്തെയും പറ്റിയുള്ള വിദ്യാഭ്യാസം ഓൺലൈൻ ആയോ, നേരിട്ടോ, സമൂഹ മാധ്യമങ്ങൾ വഴിയോ നൽകി വരുന്നുണ്ട്.
ശാസ്ത്രീയ ലൈംഗിക വിദ്യാഭ്യാസം പകരുന്ന മലയാളം പുസ്തകങ്ങൾ
ശാസ്ത്രീയ ലൈംഗിക വിദ്യാഭ്യാസം നൽകുന്ന ധാരാളം പുസ്തകങ്ങൾ മലയാള ഭാഷയിൽ രചിക്കപ്പെട്ടിട്ടുണ്ട്.
മുരളി തുമ്മാരുകുടി, നീരജ ജാനകി എന്നിവർ രചിച്ച  ‘സെക്സ് 21 സമ്മതം, സംയോഗം, സന്തോഷം’ അത്തരത്തിൽ ഒന്നാണ്.
ഇരുപത്തൊന്നാം നൂറ്റാണ്ടിലെ ലൈംഗികതയെപ്പറ്റിയുള്ള നവീന കാഴ്ചപ്പാടുകൾ അവതരിപ്പിക്കുന്ന പുസ്തകം.
പങ്കാളിയുമായി തുറന്നു സംസാരിക്കേണ്ടതിന്റെ ആവശ്യകത, പരസ്പരബഹുമാനവും വിശ്വാസവും, പരസ്പര സമ്മതം എന്നിവയാണ് ലൈംഗികതയുടെ അടിത്തറയെന്നുമുള്ള കാഴ്ചപ്പാടുകളോടൊപ്പം ലൈംഗികത ആനന്ദിക്കാനും ആസ്വദിക്കാനുമുള്ളതാണെന്നുള്ള ചിന്ത പകരുന്നതോടൊപ്പം ലൈംഗികതയെ തുറന്ന മനസ്സോടെ പരമ്പരാഗത രീതികൾക്കപ്പുറം എപ്രകാരം സമീപിക്കാമെന്നും ഈ പുസ്തകം തുറന്നു കാട്ടുന്നു.
ഡോക്ടർ ഷിംന അസീസ്, അഞ്ജു ഹബീബ് എന്നിവർ എഴുതിയ ‘തൊട്ടിലിലെ വാവയെ തോട്ടീന്നു കിട്ടിയതോ’ തുടങ്ങിയവ ശാസ്ത്രീയ ലൈംഗിക വിദ്യാഭ്യാസം പകരുന്ന മലയാള ഭാഷയിൽ പ്രസിദ്ധീകരിച്ച ഗ്രന്ഥങ്ങളാണ്.
അവലംബം ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ {{ cite web }} : Check | url= value ( help ) ↑ ↑ ↑ ↑ ↑ ↑ ↑ ↑ ↑ ↑ ↑ ↑ {{ cite web }} : Missing or empty | title= ( help ) ↑ ↑ ↑ ↑ ↑ ↑ ↑ ↑ ↑ ↑
സ്ട്രൂവ് ജിയോഡറ്റിക് ആർക്ക് ഇംഗ്ലീഷ് വിലാസം https://ml.wikipedia.org/wiki/Struve_Geodetic_Arc താർതു വാനനിരീക്ഷണാലയം, ആർക്കിന്റെ ആദ്യ പോയിന്റ് ഹോഗ്‌ലാൻഡിൽ സ്ഥിതിചെയ്യുന്ന ഇസഡ് പോയിന്റ്‌ ഉക്രെയ്‌നിലെ ഫെൽഷ്‌റ്റൈനിൽ സ്ഥിതിചെയ്യുന്ന ആർക്കിന്റെ സ്മാരക ശില
നോർവേയിലെ ഹമ്മർഫെസ്റ്റ് മുതൽ കരിങ്കടൽ വരെ നീളുന്ന ത്രികോണമാപന സർവ്വേ ചങ്ങലയാണ് സ്ട്രൂവ് ജിയോഡറ്റിക് ആർക്ക്‌ - Struve Geodetic Arc .
പത്തു രാജ്യങ്ങളിലൂടെ 2,820 കിലോമീറ്ററിലധികം കടന്നു പേകുന്ന ഈ സർവ്വേ ചങ്ങലയാണ് ആദ്യമായി ധ്രുവരേഖയുടെ കൃത്യമായ അളവെടുത്തത് .
ജർമ്മൻ വംശജനായ റഷ്യൻ ശാസ്ത്രജ്ഞനായ ഫ്രെഡറിക് ജോർജ് വിൽഹേം വോൺ സ്ട്രൂവ് ആണ് ഇത് സ്ഥാപിച്ചതും ഉപയോഗിച്ചതും.
ഭൂമിയുടെ യഥാർത്ഥ രൂപവും ആകൃതിയും മനസ്സിലാക്കുന്നതിനായി 1816 മുതൽ 1855 വരെയുള്ള കാലയളവിൽ ആണ് ഇത് നിർമ്മിച്ചത്.
അക്കാലത്ത്, ഇത് കേവലം രണ്ടു രാജ്യങ്ങളിലൂടെ മാത്രമാണ് കടന്നു പോയിരുന്നത്.
യൂനിയൻ ഓഫ് സ്വീഡൻ-നോർവ്വേ, റഷ്യൻ സാമ്രാജ്യം എന്നിവയിലൂടെ മാത്രമായിരുന്നു ചങ്ങള സ്ഥാപിച്ച ആദ്യ കാലത്ത് ഇത് കടന്നുപോയിരുന്നത്.
എസ്റ്റോണിയയിലെ താർതു വാനനിരീക്ഷണാലയമാണ്‌
ഈ ആർക്കിന്റെ ആദ്യ പോയിന്റ്.
ഇവിടെ വെച്ചാണ് സ്ട്രൂവ് തന്റെ ഗവേഷണങ്ങൾ അധികവും നടത്തിയിരുന്നത്.
ലോകപൈതൃക സ്ഥാനം
2005ൽ ഈ ചങ്ങലയിലെ 34 സ്മാരക ശിലകളും 265 പ്രധാന സ്റ്റേഷൻ പോയിന്റുകളായ ഇരുമ്പ് ഉപയോഗിച്ച് തുരന്ന ഗുഹകൾ, ഇരുമ്പ് അടയാളങ്ങൾ, വഴിയടയാളങ്ങൾ തുടങ്ങിയവ യുനെസ്‌കോയുടെ ലോക പൈതൃക പട്ടികയിൽ ഇടം നേടി .
258 പ്രധാന ത്രികോണങ്ങളും 265 ഭുമിയുടെ വലിപ്പത്തെയും ആകൃതിയെയും സൂചിപ്പിക്കുന്ന ലംബരൂപങ്ങളും അടങ്ങിയതാണ് ഈ ചങ്ങല.
നോർവ്വേയിലെ ഹമ്മർഫെസ്റ്റിനടത്താണ് ചങ്ങലയുടെ ഏറ്റവും വടക്കേ അറ്റം സ്ഥിതിചെയ്യുന്നത്.
ഏറ്റവും തെക്കേ അറ്റം സ്ഥിതിചെയ്യുന്നത് ഉക്രെയ്‌നിലെ കരിങ്കടലിന് സമീപമാണ്.
പത്തു രാജ്യങ്ങളിലായാണ് ഈ ചങ്ങലയുടെ ലിഖിതങ്ങൾ രേഖപ്പെടുത്തിയിട്ടുള്ളത്, യുനെസ്‌കോയുടെ ലോകപൈതൃകത്തിൽ ഏറ്റവും മികച്ചതാണിത് .
ചങ്ങല നോർവ്വേ Fuglenes in Hammerfest ( 70°40′12″N 23°39′48″E ﻿ / ﻿ 70.67000°N 23.66333°E ﻿ / 70.67000; 23.66333 ) Raipas in Alta ( 69°56′19″N 23°21′37″E ﻿ / ﻿ 69.93861°N 23.36028°E ﻿ / 69.93861; 23.36028 ) Luvdiidcohkka in Kautokeino ( 69°39′52″N 23°36′08″E ﻿ / ﻿ 69.66444°N 23.60222°E ﻿ / 69.66444; 23.60222 ) Baelljasvarri in Kautokeino  ( 69°01′43″N 23°18′19″E ﻿ / ﻿ 69.02861°N 23.30528°E ﻿ / 69.02861; 23.30528 ) സ്വീഡൻ "Pajtas-vaara" ( Tynnyrilaki ) in Kiruna "Kerrojupukka" ( Jupukka ) in Pajala Pullinki in Övertorneå "Perra-vaara" ( Perävaara ) in Haparanda ഫിൻലാൻഡ്‌ Stuor-Oivi (currently Stuorrahanoaivi ) in Enontekiö ( 68°40′57″N 22°44′45″E ﻿ / ﻿ 68.68250°N 22.74583°E ﻿ / 68.68250; 22.74583 ) Avasaksa (currently Aavasaksa ) in Ylitornio ( 66°23′52″N 23°43′31″E ﻿ / ﻿ 66.39778°N 23.72528°E ﻿ / 66.39778; 23.72528 ) Torneå (currently Alatornion kirkko ) in Tornio ( 65°49′48″N 24°09′26″E ﻿ / ﻿ 65.83000°N 24.15722°E ﻿ / 65.83000; 24.15722 ) Puolakka (currently Oravivuori ) in Korpilahti ( 61°55′36″N 25°32′01″E ﻿ / ﻿ 61.92667°N 25.53361°E ﻿ / 61.92667; 25.53361 ) Porlom II (currently Tornikallio ) in Lapinjärvi ( 60°42′17″N 26°00′12″E ﻿ / ﻿ 60.70472°N 26.00333°E ﻿ / 60.70472; 26.00333 ) Svartvira (currently Mustaviiri ) in Pyhtää ( 60°16′35″N 26°36′12″E ﻿ / ﻿ 60.27639°N 26.60333°E ﻿ / 60.27639; 26.60333 )
റഷ്യ "Mäki-päälys" ( Mäkipäällys (Finland 1917/1920-1940) in Hogland (Suursaari) "Hogland, Z" (Gogland, Tochka Z) in Hogland ( 60°5′9.8″N 26°57′37.5″E ﻿ / ﻿ 60.086056°N 26.960417°E ﻿ / 60.086056; 26.960417 ) എസ്റ്റോണിയ "Woibifer" ( Võivere ) in Väike-Maarja Parish ( 59°03′28″N 26°20′16″E ﻿ / ﻿ 59.05778°N 26.33778°E ﻿ / 59.05778; 26.33778 ) "Katko" ( Simuna ) in Väike-Maarja Parish ( 59°02′54″N 26°24′51″E ﻿ / ﻿ 59.04833°N 26.41417°E ﻿ / 59.04833; 26.41417 ) "Dorpat" ( Tartu Old Observatory ) in Tartu .
( 58°22′43.64″N 26°43′12.61″E ﻿ / ﻿ 58.3787889°N 26.7201694°E ﻿ / 58.3787889; 26.7201694 ) ലാറ്റ്‌വിയ "Sestu-Kalns" (Ziestu) in Ērgļu novads ( 56°50′24″N 25°38′12″E ﻿ / ﻿ 56.84000°N 25.63667°E ﻿ / 56.84000; 25.63667 ) "Jacobstadt" in Jēkabpils ( 56°30′05″N 25°51′24″E ﻿ / ﻿ 56.50139°N 25.85667°E ﻿ / 56.50139; 25.85667 ) ലിത്വാനിയ "Karischki" (Gireišiai) in Panemunėlis ( 55°54′09″N 25°26′12″E ﻿ / ﻿ 55.90250°N 25.43667°E ﻿ / 55.90250; 25.43667 ) "Meschkanzi" (Meškonys) in Nemenčinė ( 54°55′51″N 25°19′00″E ﻿ / ﻿ 54.93083°N 25.31667°E ﻿ / 54.93083; 25.31667 ) "Beresnäki" (Paliepiukai) in Nemėžis ( 54°38′04″N 25°25′45″E ﻿ / ﻿ 54.63444°N 25.42917°E ﻿ / 54.63444; 25.42917 ) ബെലാറസ്
സ്ട്രൂവ് ജിയോഡറ്റിക് ആർകിന്റെ 19 സ്ഥലവർണ്ണന പോയിന്റുകൾ ബെലാറസിൽ സ്ഥിതിചെയ്യുന്നുണ്ട്.
"Tupischki" (Tupishki) in Ashmyany district ( 54°17′30″N 26°2′43″E ﻿ / ﻿ 54.29167°N 26.04528°E ﻿ / 54.29167; 26.04528 ) "Lopati" (Lopaty) in Zelva district ( 53°33′38″N 24°52′11″E ﻿ / ﻿ 53.56056°N 24.86972°E ﻿ / 53.56056; 24.86972 ) "Ossownitza" (Ossovnitsa) in Ivanovo district ( 52°17′22″N 25°38′58″E ﻿ / ﻿ 52.28944°N 25.64944°E ﻿ / 52.28944; 25.64944 ) "Tchekutsk" (Chekutsk) in Ivanovo district ( 52°12′28″N 25°33′23″E ﻿ / ﻿ 52.20778°N 25.55639°E ﻿ / 52.20778; 25.55639 ) "Leskowitschi" (Leskovichi) in Ivanovo district ( 52°9′39″N 25°34′17″E ﻿ / ﻿ 52.16083°N 25.57139°E ﻿ / 52.16083; 25.57139 ) മൊൾഡോവ " Rudi " near Rudi village, Soroca district ( 48°19′08″N 27°52′36″E ﻿ / ﻿ 48.31889°N 27.87667°E ﻿ / 48.31889; 27.87667 ) ഉക്രെയ്ൻ Krupi in Krupa, Volyn Oblast ( 50°41′03″N 25°24′45″E ﻿ / ﻿ 50.68417°N 25.41250°E ﻿ / 50.68417; 25.41250 ) Katerynivka in Antonivka , Khmelnytsky Oblast ( 49°33′57″N 26°45′22″E ﻿ / ﻿ 49.56583°N 26.75611°E ﻿ / 49.56583; 26.75611 ) Felshtyn in Hvardiiske, Khmelnytsky Oblast ( 49°19′48″N 26°40′55″E ﻿ / ﻿ 49.33000°N 26.68194°E ﻿ / 49.33000; 26.68194 ) Baranivka in Baranivka, Khmelnytsky Oblast ( 49°08′55″N 26°59′30″E ﻿ / ﻿ 49.14861°N 26.99167°E ﻿ / 49.14861; 26.99167 ) Staro-Nekrasivka (Stara Nekrasivka) in Nekrasivka , Odesa Oblast ( 45°19′54″N 28°55′41″E ﻿ / ﻿ 45.33167°N 28.92806°E ﻿ / 45.33167; 28.92806 ) അവലംബം പുറംകണ്ണികൾ Listing on UNESCO website A UNESCO article about the chain FIG – Proposal to UNESCO for the Struve Geodetic Arc to become a World Heritage Monument J.R. Smith.
The Struve Geodetic Arc Archived 2010-12-23 at the Wayback Machine Latvia Struve arc webpage Estonian souvenir sheet and first day cover dedicated to Struve and Struve Geodetic Arc (2011) Archived 2014-02-10 at the Wayback Machine Wikimedia Commons has media related to Struve Geodetic Arc .
വിക്കിവൊയേജിൽ നിന്നുള്ള സ്ട്രൂവ് ജിയോഡറ്റിക് ആർക്ക് യാത്രാ സഹായി
സ്മോൾ ചോപ്‌സ് ഇംഗ്ലീഷ് വിലാസം https://ml.wikipedia.org/wiki/Small_Chops
റോബർട്ട് ഒ. പീറ്റേഴ്‌സ് സംവിധാനം ചെയ്ത് നടി ചിക്ക ഐകെ നിർമ്മിച്ച 2020-ലെ നൈജീരിയൻ നാടക ചിത്രമാണ് സ്മോൾ ചോപ്‌സ് .
ടോയിൻ എബ്രഹാം, ചിക്ക ഇകെ, മാക്സ് കാവൻഹാം എന്നിവരാണ് ചിത്രത്തിലെ പ്രധാന കഥാപാത്രങ്ങളെ അവതരിപ്പിക്കുന്നത്.
യുണൈറ്റഡ് സ്റ്റേറ്റ്സിൽ എഡിറ്റ് ചെയ്ത ഈ ചിത്രം പ്രധാനമായും ലാഗോസിലാണ് ചിത്രീകരിച്ചത്.
ഈ ചിത്രം 2020 ജനുവരി 31-ന് തിയേറ്ററുകളിൽ റിലീസ് ചെയ്യുകയും 20 ദശലക്ഷത്തിലധികം കളക്ഷൻ നേടുകയും ചെയ്തു.
അവലംബം പുറംകണ്ണികൾ സ്മോൾ ചോപ്‌സ് ഇന്റർനെറ്റ് മൂവി ഡാറ്റാബേസിൽ
സ്റ്റിഫേൻ ഹെസ്സൽ ഇംഗ്ലീഷ് വിലാസം https://ml.wikipedia.org/wiki/St%C3%A9phane_Hessel
ജനപ്രിയ ഫ്രഞ്ച് സാഹിത്യകാരനും  നയതന്ത്രവിദഗ്ദ്ധനും മനുഷ്യാവകാശ പ്രവർത്തകനുമായിരുന്നു സ്റ്റിഫേൻ ഹെസ്സൽ (20 ഒക്ടോബർ 1917 - 27 ഫെബ്രുവരി 2013).
അന്താരാഷ്ട്ര മനുഷ്യാവകാശ പ്രഖ്യാപനം തയ്യാറാക്കുന്നതിൽ പങ്കാളിയായിരുന്നു ജർമ്മനിയിൽ ജനിച്ച എസ്സേൽ ഫ്രഞ്ച് പൗരത്വം സ്വീകരിയ്ക്കുകയായിരുന്നു.
നാസി തടങ്കൽപ്പാളയത്തിൽ നിന്നു രക്ഷപെടാൻ കഴിഞ്ഞ സ്റ്റെഫാൻ ഫ്രഞ്ച് പ്രതിരോധ മുന്നണിയിലെ  അംഗവും മനുഷ്യാവകാശപ്രവർത്തകനും ആയിരുന്നു.
എസ്സെൽ ഐക്യരാഷ്ട്രസഭയിലും സേവനം അനുഷ്ഠിച്ചിട്ടുണ്ട് ജീവിതരേഖ
1917-ൽ ജർമനിയിൽ ജനിച്ച ഹെസ്സൽ ഇരുപത്തിരണ്ടാം വയസ്സിൽ ഫ്രഞ്ച് പൗരത്വം സ്വീകരിച്ചു.
ഹിറ്റ്ലറുടെ രഹസ്യപൊലീസായ ഗെസ്റ്റപ്പോ പിടിയിലായ അദ്ദേഹം വിവിധ നാസി കോൺസൻട്രേഷൻ ക്യാമ്പുകളിൽ തടവിൽ കഴിഞ്ഞു.
ഫ്രാൻസിൽ നിന്ന് അദ്ദേഹം നാസി വിരുദ്ധ പ്രവർത്തനങ്ങൾക്ക് നേതൃത്വം കൊടുത്തു.
ഇസ്രയേലിന്റെ നയങ്ങൾക്കെതിരെ ശക്തമായ നിലപാടെടുത്ത് അനധികൃത കുടിയേറ്റക്കാരുടെ പോരാട്ടത്തിൽ പങ്കാളിയായി.
ടൈം ഓഫ് ഔട്ട് റേജ്'
ഹെസ്സെൽ 2010ൽ രചിച്ച "ടൈം ഫോർ ഔട്ട്റേജ് എന്ന ലഘുലേഖയാണ്" വാൾസ്ട്രീറ്റ് പ്രക്ഷോഭത്തിന് പ്രേരണയായത് എന്നു കരുതപ്പെടുന്നു.
രണ്ടാം ലോകയുദ്ധകാലത്ത് ജനറൽ ചാൾസ് ഡിഗോളിന്റെ നേതൃത്വത്തിൽ അനീതിക്കെതിരെ ഫ്രാൻസിലുണ്ടായ പ്രക്ഷോഭം പോലെ വർത്തമാനകാലത്തും പ്രക്ഷോഭം ആവശ്യമാണെന്നാണ്  "ടൈം ഫോർ ഔട്ട്റേജിൽ" അദ്ദേഹം വാദിക്കുന്നത്.
35 രാജ്യങ്ങളിലായി ഈ ലഘുലേഖയുടെ ലക്ഷക്കണക്കിന് കോപ്പികൾ വിറ്റു .
അനധികൃത കുടിയേറ്റക്കാരോടും പരിസ്ഥിതിയോടുമുള്ള ഫ്രാൻസിന്റെ തെറ്റായ സമീപനങ്ങളും ധനികനും ദരിദ്രനും തമ്മിലുള്ള വർധിക്കുന്ന അന്തരവും  പ്രക്ഷോഭങ്ങൾക്ക് കാരണമാകണമെന്നാണ് ഹെസ്സെലിന്റെ വാദം.
കൃതികൾ 'ടൈം ഓഫ് ഔട്ട് റേജ്' പുരസ്കാരങ്ങൾ ലിജ്യൻ ഡി ഹോണർ ഓർഡർ ഓഫ് മെറിറ്റ് യുനെസ്കോയുടെ ബിൽബാവോ പുരസ്കാരം അവലംബം ↑ ↑ "Inspirational French writer Stephane Hessel dies at 95" , BBC, 27 February 2013 ↑ UN statements , UN statements (in French) ↑ ↑ {{ cite web }} : External link in | publisher= ( help ) പുറം കണ്ണികൾ Stéphane Hessel എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Stéphane Hessel interviewed by Juan González on Democracy Now!
October 10, 2011 "The Universal Declaration of Human Rights" United Nations .
Retrieved March 16, 2011 60th anniversary commemortion Archived 2011-11-08 at the Wayback Machine of the Program of the Conseil National de la Résistance .
Retrieved March 16, 2011 Biography and writings of Hessel Denis Touret.
Retrieved March 16, 2011 (in French) Interview with Hessel Irenees.net (July 9, 2008).
Retrieved March 16, 2011 (in French) Indigène editions Archived 2013-04-06 at the Wayback Machine Official website.
Publisher of Indignez-vous!
Retrieved March 17, 2011 Time for Outrage!
Charles Glass Books.
English translation of Indignez-vous!
Retrieved March 17, 2011 "Stéphane Hessel, a drafter of the Universal Declaration of Human Rights, signed personal guarantee for Ales Bialiatski" Belarusian Viasna Human Rights Centre .
Retrieved September 6, 2011 ഇന്റർനെറ്റ് മൂവി ഡാറ്റാബേസിൽ നിന്ന് സ്റ്റിഫേൻ ഹെസ്സൽ Engagez-vous !
Official website for Engagez-vous!
, Stephane Hessel's other bestseller
സ്റ്റിൽ ഫാളിംഗ് ഇംഗ്ലീഷ് വിലാസം https://ml.wikipedia.org/wiki/Still_Falling
കറാച്ചി അതിയയും ഡിംബോ അതിയയും ചേർന്ന് സംവിധാനം ചെയ്ത 2021 ലെ നൈജീരിയൻ റൊമാന്റിക് ഡ്രാമ ചിത്രമാണ് സ്റ്റിൽ ഫാളിംഗ് .
ഡാനിയൽ എറ്റിം എഫിയോങ്, ഷാരോൺ ഓജ, കുൻലെ റെമി എന്നിവരാണ് ചിത്രത്തിലെ പ്രധാന കഥാപാത്രങ്ങളെ അവതരിപ്പിക്കുന്നത്.
വാലന്റൈൻസ് വാരാന്ത്യത്തിന്റെ തലേന്ന് 2021 ഫെബ്രുവരി 12 ന് ചിത്രം തിയേറ്ററിൽ റിലീസ് ചെയ്തു.
അബുജയിലാണ് സിനിമയുടെ ചിത്രീകരണം നടന്നത്.
സ്റ്റെഫാൻസൺ ദ്വീപ് ഇംഗ്ലീഷ് വിലാസം https://ml.wikipedia.org/wiki/Stefansson_Island
സ്റ്റെഫാൻസൺ ദ്വീപ് Stefansson Island കാനഡയിലെ നുനാവടിലെ കിറ്റിക്മിയോട്ട് പ്രദേശത്തെ കനേഡിയൻ ആർക്ടിക് ദ്വീപുകളുടെ ഭാഗമായുള്ള ഒരു ആൾത്താമസമില്ലാത്ത ദ്വീപാണ്.
ഈ ദ്വീപിനു 4,463 കി.m 2 (4.804 × 10 10 sq ft) വിസ്തീർണ്ണമുണ്ട്.
ലോകത്തിൽ വലിപ്പം കൊണ്ട് നൂറ്റിയിരുപത്തി എട്ടാമതു സ്ഥാനമുണ്ട് ഈ ദ്വീപിന്.
കാനഡയിലെ 27ആമതു ദ്വീപാണിത്.
വിസ്കോണ്ട് മെല്വില്ലെ സൗണ്ടിൽ ആണു സ്ഥിതിചെയ്യുന്നത്.
കിഴക്ക് മക്‌ക്ലിന്റോക്ക് ചാനലും സ്ഥിതിചെയ്യുന്നു.
വിക്ടോറിയ ദ്വീപിന്റെ സ്റ്റോർക്കർസൺ ഉപദ്വീപിനടുത്തു സ്ഥിതിചെയ്യുന്നു.
ഗോൾഡ്സ്മിത്ത് ചാനൽ ആണ് ദ്വീപിനെ ഈ ഉപദ്വീപുമായി വേർതിരിക്കുന്നത്.
സ്റ്റെഫാൻസൺ ദ്വീപിന്റെ ഏറ്റവും ഉയരമുള്ള ഭാഗം 267 മീ (876 അടി) ഉയരമുള്ളതാണ്.
1917ൽ സ്റ്റോർക്കർ ടി. സ്റ്റോർക്കർസൺ ആണ് ആദ്യമായി ഈ ദ്വീപു കണ്ട യൂറോപ്പിയൻ.
കനേഡിയൻ പര്യവേഷകൻ ആയിരുന്ന വിൽഹ്‌ജാൽമൂർ സ്റ്റെഫാൻസണിന്റെ പേരിൽനിന്നുമാണ് ഈ ദ്വീപിനു സ്റ്റെഫാൻസൺ ദ്വീപ് എന്ന പേർ ലഭിച്ചത്.
ഹസ്സ അൽ മൻസൂരി
ഒരു ബഹിരാകാശയാത്രികനും സ്പേസിൽ യുണൈറ്റഡ് അറബ് എമിറേറ്റിൽ നിന്നുള്ള ആദ്യ വ്യക്തിയാണ് ഹസ്സ അൽ മൻസൂർ ( Arabic: هَزَّاع ٱلْمَنْصُوْرِي).
2019 സെപ്റ്റംബർ 25-ന് അദ്ദേഹം സോയൂസ് എംഎസ് -15 ബഹിരാകാശ പേടകത്തിൽ അന്താരാഷ്ട്ര ബഹിരാകാശ നിലയത്തിലേക്ക് പുറപ്പെട്ടു.
എട്ട് ദിവസത്തിന് ശേഷം 2019 ഒക്ടോബർ 3 ന് സോയൂസ് എംഎസ് -12 എന്ന ബഹിരാകാശ വാഹനത്തിൽ അദ്ദേഹം സുരക്ഷിതമായി കസാക്കിസ്ഥാനിൽ വന്നിറങ്ങി.
അബുദാബി നഗരപ്രാന്തമായ അൽ വാത്ബയിൽ 1983 ഡിസംബർ 13-ന് അൽ മൻസൂരി ജനിച്ചു.
കുട്ടിക്കാലത്ത്, ലിവ മരുഭൂമിയിൽ ഇരുണ്ട രാത്രികളിൽ നക്ഷത്രങ്ങളും ഉൽക്കകളും പര്യവേക്ഷണം ചെയ്യുന്നതും കാണുന്നതും ഹസ്സ ഇഷ്ടപ്പെട്ടിരുന്നു.
ഒരു പൈലറ്റ് ആകണമെന്ന് സ്വപ്നം കണ്ട അദ്ദേഹം വിമാനങ്ങളെയും ബഹിരാകാശ യാത്രകളെയും കുറിച്ച് വായിക്കാൻ ഇഷ്ടപ്പെട്ടു.
യുഎഇ സായുധ സേനയിൽ ചേർന്ന അദ്ദേഹം പിന്നീട് സൈനിക പൈലറ്റായി.
അമേരിക്കൻ ഐക്യനാടുകളിലെ അരിസോണയിലെ എഫ് -16 യുദ്ധവിമാനങ്ങളിൽ പരിശീലനം നൽകാൻ യുഎഇ അദ്ദേഹത്തെ അയച്ചു.
വാട്ടർ സർവൈവൽ, 9 ജി വരെ ഗൈറോ ലാപ് കോഴ്സ്, റെഡ് ഫ്ലാഗ് എക്സർസൈസ് എന്നിവയിൽ നൂതന പരിശീലന കോഴ്സുകളിലൂടെ കടന്നുപോയി.
തിരിച്ചെത്തിയ ശേഷം എഫ് -16 പൈലറ്റായി ജോലി ചെയ്തു.
ബഹിരാകാശ യാത്രികൻ
2018 സെപ്റ്റംബർ 3 ന് ഷെയ്ഖ് മുഹമ്മദ് ട്വീറ്റ് ചെയ്തു: “ഞങ്ങൾ ഇന്ന് അന്താരാഷ്ട്ര ബഹിരാകാശ നിലയത്തിലേക്കുള്ള ആദ്യത്തെ ബഹിരാകാശയാത്രികരെ പ്രഖ്യാപിച്ചു: ഹസ്സ അൽ മൻസൂരി, സുൽത്താൻ അൽ നയാദി. ഹസ്സയും സുൽത്താനും എല്ലാ യുവ അറബികളെയും പ്രതിനിധീകരിച്ച് യുഎഇയുടെ അഭിലാഷങ്ങളുടെ പരകോടി പ്രതിനിധീകരിക്കുന്നു. ”
അൽ മൻസൂരി (ഇടത്ത്) സോയൂസ് എം‌എസ് -15 കമാൻഡർ ഒലെഗ് സ്‌ക്രിപോച്ച്ക (മധ്യഭാഗം), ഫ്ലൈറ്റ് എഞ്ചിനീയർ ജെസീക്ക മെയർ (വലത്ത്).
ഹാൻ കാങ് ഇംഗ്ലീഷ് വിലാസം https://ml.wikipedia.org/wiki/Han_Kang
2024ലെ സാഹിത്യത്തിനുള്ള നോബൽ സമ്മാനം നേടിയ ഒരു ദക്ഷിണ കൊറിയൻ എഴുത്തുകാരിയാണ് ഹാൻ കാങ് ( Hangul : 한강 ; born November 27, 1970).
കാങിന്റെ ദ വെജിറ്റേറിയൻ എന്ന നോവൽ 2016 ലെ മാൻ ബുക്കർ പുരസ്‌കാരത്തിന് അർഹമായി.
മാംസാഹാരം കഴിയ്ക്കുന്നത് നിറുത്തിയ ഒരു സ്ത്രീയുടെ അവസ്ഥാന്തരം ആണ് ഈ നോവലിന്റെ പ്രതിപാദ്യം.
ഇംഗ്ലീഷിലേയ്ക്ക് തർജമ ചെയ്യപ്പെട്ട ഇവരുടെ ആദ്യ പുസ്തകമാണിത്.
ഹാൻ സ്യൂങ്-വോൻ എന്ന കൊറിയൻ നോവലിസ്റ്റിന്റെ മകളാണ് ഇവർ.
ദക്ഷിണകൊറിയയിലെ  ഗ്വാൻഗ്ജു  എന്ന നഗരത്തിലാണ് ഇവർ ജനിച്ചത്.
പത്തു വയസ്സായപ്പോഴേയ്ക്കും സുയുരി എന്ന നഗരത്തിലേയ്ക്ക് മാറി.
യോൻസെയ് സർവകലാശാലയിൽ കൊറിയൻ സാഹിത്യം പഠിച്ചു.